# Referat

|  |  |
| --- | --- |
| **Til:** | Medlemmer av driftsstyret ved Bolteløkka skole |
| **Fra:** | Ronny Sollien Engebråten  |
| **Møtegruppe:** | Driftsstyret |
| **Møtested:** | Bolteløkka skole. Rektors kontor. |
| **Telefon:** | 23466450 |
|  |  |

**Referat fra møte i driftsstyret, Bolteløkka skole.**

**tirsdag 21.09.20 kl. 17.30**

**Til stede;** Øystein Gylvik, Katinka Stephenson, Per Maxe, Anne Stenseth, Vegard Rødseth Tokheim, Ingrid Fjellberg, Gulay Katal og Ronny S Engebråten.

**Ikke til stede**; Vegard Wennesland

**Saker.**

21/21 Godkjenning av

* Innkalling og referat fra 09.06.21. Godkjent.

22/21 Økonomioppfølging. 2.tertialrapport

* Rektor redegjorde for 2. tertial. Skolen går mot et merforbruk på ca. 570 000 kr. Store deler av merforbruket skyldes elevnedgang fra forrige skoleår, på per i dag 23 elever.

23/21 Orientering om personalsituasjonen for skoleåret 2022/23

* Ledelsen arbeider i disse dager med Grunnskolens informasjonssystem hvor det legges inn data på undervisningstimer, spesialundervisning, særskilt norsk opplæring, lærertimer, assistenttimer etc. Disse tallene vil avgjøre hvor stor lærerdekning skolen skal ha og om skolen oppfyller lærernormen.
* Med en elevnedgang som fører til negativ justering av budsjett for 2022 jf. budsjettet 2021, og en høstjustering på 5/12 av elevsatsen, kan dette føre til at skolen må nedbemanne. Rektor har informert skolens tillittvalgte og skolens hovedverneombud om dette, men ledelsen håper å unngå det.

24/21 Orientering om smittesituasjonen på skolen og videre arbeid med smittevern.

* Skolen startet opp på grønt nivå, men fikk raskt en del smitte på alle trinn. I samtaler med smittesporingsteamet og bydelsoverlegen, ble det fattet vedtak om gult tiltaksnivå fra 26.08.-03.09. Dette vedtaket ble forlenget til 10.09. Skolen har hatt lite smitte etter dette.
* Skolen har mottatt ca. 100 selvtester til ansatte. Disse skal brukes i de tilfellene hvor det er mistanke om smitte eller hvis en ansatt har symptomer.
* Fra fredag 24. 09. 21 skal elevene på skolen massetestes. Skolen mottar testpakker som elevene skal ta med hjem. Selve testen gjennomføres hjemme hver fredag og tirsdag. Foresatte er informert om praksisen, og skolen har oppfordret alle til å være med på testingen.

25/21 Pedagogiske orienteringer v/lærere og rektor. Hvordan arbeider vi på Bolteløkka skole?

* Lærerne fortalte hvordan de arbeider med de ulike temaene på skolen. Mye fokus på skolens temaplan og LK20. Det er spennende, men også krevende for lærerne å trekke inn temaer sammen med opplæringens verdigrunnlag, prinsipper for læring og kompetansemålene.
* Rektor fortalte at skolen vil arbeide videre med profesjonsfellesskapet i personalet og sette søkelyset på videre arbeid med LK20, skolens temaplan og skolens plan for et trygt og læringsmiljø.

26/21 Skolens innspill til høringsutkastet for skolebehovsplanen 2022-2031

* Rektor redegjorde for dokumentet som ble sendt til Utdanningsetaten. Dokumentet ligger som vedlegg til referatet. Skolens AMU sendte brev til UDE oktober 2020. Dette dokumentet ligger også som vedlegg til referatet.

27/21 Eventuelt

* Status på skolens bygg: rektor informerte om hva Oslobygg tenker å gjøre fremover. Se e-post fra Oslobygg, eget vedlegg.
* Lekeapparatet i øvre skolegård er revet p.g.a risikovurderingen viste råteskader i fundamentene til apparatet. Et nytt apparat vil komme opp til skolestart august 2022. Skolen vil få to bordtennisbord i betong innen kort tid.
* Tidspunkt for neste DS- torsdag 25.11.21

Referent; Ronny S. Engebråten, rektor